Fullnægi hann þeim hins vegar ekki , fær hann útgefið bráðabirgðaskírteini á ný til þriggja ára . Hvað er akstursmat ? Í akstursmati felst að kannað er hvort mat ökumanns á eigin aksturshæfni , akstursháttum og öryggi í umferðinni er í samræmi við raunverulega getu hans . Markmið akstursmats er að ökumaðurinn geri sér grein fyrir hæfni sinni og getu í umferðinni með tilliti til umferðaröryggis . Ökukennari annast akstursmat . Ökumaður ræður sjálfur hver þessara ökukennara annast aksturmatið fyrir hann og greiðir ökukennaranum fyrir matið samkvæmt gjaldskrá hans . Hvernig fer akstursmat fram ? Akstursmat fer þannig fram að ökumaðurinn lýsir fyrir ökukennaranum eigin mati á aksturshæfni sinni og öryggi í umferðinni . Að því loknu skal ökumaðurinn aka bifreið sem hann sjálfur leggur til en ökukennarinn fylgjast með akstrinum og skrá hjá sér athugasemdir um þau atriði sem hann telur jákvæð og neikvæð í akstrinum . Gert er ráð fyrir að akstursmat taki 50 mínútur , þar af aksturinn 30 mínútur og úrvinnsla og niðurstaða 15 mínútur þar sem ökumaðurinn og ökukennarinn ræða hvernig bæta megi öryggi ökumannsins . Niðurstaða akstursmats Að akstursmati loknu staðfestir ökukennarinn framkvæmd þess á þar til gert eyðublað . Staðfest eyðublað skal afhent með umsókn um endurnýjun bráðabirgðaskírteinis í fullnaðarskírteini á skrifstofu sýslumanns . Umsóknareyðublað vegna endurnýjunar ökuskírteinis má nálgast hér á heimasíðu lögreglunnar . Akstursmat má við útgáfu ökuskírteinis ekki vera eldra en sex mánaða . Nokkur atriði varðandi framkvæmd akstursmats Á vef Samgöngustofu eru upplýsingar um þá ökukennara sem hafa sótt námskeið og annast akstursmat . Það er skilyrði útgáfu fullnaðarskírteinis að ökukennarinn staðfestir að akstursmat hafi farið fram . Eyðublaðið með stafestingunni skal afhent með umsókn um útgáfu fullnaðarökuskírteinis . Akstursmat má við útgáfu ökuskírteinis ekki vera eldra en sex mánaða .